तयशुदा कार्यक्रम के अंतर्गत जुलाई महीने के पहले सोमवार को देर शाम इस अनुष्ठान का आयोजन कराने वाले दक्षिण भारत के यजमान सुबू सुंदरम को विधि विधान से संकल्प दिलाया गया और अनुष्ठान शुरू होकर गुरुवार को संपन्न हुआ. कुंभाभिषेक में गंगा तट तक से कलश यात्रा शुरू हुई और बाबा विश्वनाथ की गंगा के जल की करीब 13 विधि से पूजा की गई. 200 विद्वान ब्राम्हणों द्वारा वैदिक मंत्रोच्चार और पूजन पांच जुलाई तक निरंतर होता रहा. पांच जुलाई की सुबह से गंगा जल से स्वर्ण शिखर से कुंभाभिषेक की प्रक्रिया शुरू हुई और दिन भर के कार्यक्रम के बाद अनुष्ठान संपन्न हुआ.